《送行上人归塔慧力空印和尚灵骨于西山》
宋代·释慧空

古佛大塔广，量廓虚空界。
凡圣位其中，如光无杂坏。
出生与入灭，一一得自在。
众生迷本心，当处自留碍。
良哉空印师，火后灵骨在。
凭谁密安置。有子如行辈。
山为碧玉环，水作青罗带。
巍巍镇巍巍，永下诸天拜。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。